Zvoljen

Zvoljen (slovački: Zvolen, mađarski: Zólyom, njemački: Altsohl) je grad u Slovačkoj i drugi po veličini grad Banskobistričkog kraja. Zvoljen spada u red istorijskih gradova u Slovačkoj. Prirodni uslovi Zvoljen je smešten u središnjem deo države. Glavni grad države, Bratislava, nalazi se 200 km jugozapadno. Reljef: Zvoljen se razvio u kotlini, koju pravi reka Hron. Nadmorska visina grada je oko 290 metara. Obližnje planine pripadaju planinskom vencu Karpata. Zapadno od grada je izdiže izdiže Velika Fatra, istočno Slovensko rudogorje, a južno Štijavničke vrhi. Klima: Klima u Zvoljenu je umereno kontinentalna. Vode: Zvoljen se nalazi na ušću reke Slatine u Hron. Historija Ljudska naselja na ovom prostoru datiraju još iz praistorije. Od IX veka ovo mesto postaje središte lokalnih Slovaka. U prvoj polovini XIII veka mu je kralj Mađarske Bela IV (1235—1270.) dodelio status slobodnog grada. Tokom sledećih vekova grad je bio u sastavu Ugarske. Krajem 1918. g. grad je postao deo novoosnovane Čehoslovačke. Tokom slovačkog narodnog ustanka 1944. godine grad je odigrao značajnu ulogu u proterivanju Nemaca sa tla Slovačke. U vreme komunizma grad je naglo industrijalizovan, pa je došlo do naglog povećanja stanovništva. Posle osamostaljenja Slovačke grad je postao njeno značajno središte, ali je došlo i do problema vezanih za prestrukturiranje privrede. Stanovništvo Danas zvoljen ima oko 43.000 stanovnika i poslednjih godina broj stanovnika blago raste. Etnički sastav: Po popisu iz 2001. g. sastav je sledeći: Slovaci - 95,9%, Česi -1,2%, ostali - 2,9%. Verski sastav: Po popisu iz 2001. g. sastav je sledeći: rimokatolici - 52,5%, ateisti - 26,4%, luterani - 15,0%, ostali. Gradske znamenitosti Značajne turističke znamenistosti u gradu su: staro gradsko jezgro - obnovljeno 2002. godine, Pusti Grad ili Stara Zvoljenska tvrđava (podignuta u IX veku), Zvoljenski zamak ili Nova Zvoljenska tvrđava (podignuta između 1360. i 1382. godine). Privreda Zvoljen je pre svega poznat kao saobraćajno čvorište. Danas je velika putna i železnička raskrsnica, a u njegovoj blizini se nalazi i aerodrom „Silač“. U njemu je smešten tehnički univerzitet i središte drvne industrije. Galerija slika Delovi okruga Okrug Zvoljen je podeljen na šest delova: Zolna (slovački: Zolná) Zvoljen (slovački: Zvolen) Kralova (slovački: Kráľová) Lukove (slovački: Lukové) Motova (slovački: Môťová) Neresnica (slovački: Neresnica) Povezano Banjskobistrički kraj Banjska Bistrica Pusti Grad Zvoljenski zamak Vanjske veze www.zvolen.net Zvanična stranica grada Zvoljena